3*6 C. PL1NII HIST. NAT. LIB. XXXVII. 



Gnera succinorum , vi ; medicinae ex his. 



XII. Gnera ejus plura. Candida odoris praestantis- 

 simi. Sed nec his , nec cereis pretium. Fulvis major 

 auctoritas. Ex iis etiamnum amplior translucentibus , 

 praeterquam si nimio ardore flagrent : imaginemque 

 igneam inesse , non ignem , placet. Summa laus Falernis 

 a vini colore dictis , molli fulgore perspieuis. Sunt et in 

 quibus decocti mellis lenitas placeat. Verum hoc quoque 

 notum fieri oportet, quocumque libeat, tingi, hdo- 

 rum sevo , et anchusae radice : quippe etiam conchylio 

 inficiuntur. Ceterum adtritu digitorum accepta caloris 

 anima trahunt in se paleas ac folia arida, quae levia 

 sunt; ut magnes lapis, ferrum. Ramenta quoque succini 

 oleo addita flagrant dilucidius diutiusque, quam pini 

 medulla. Taxatio in deliciis tanta, ut hominis quamvis 

 parva effigies, vivorum hominum vigentiumque pretia 

 superet, prorsus ut castigatio una non sit satis. In co- 

 rinthiis aes placet auro argentoque mixtum , in caelatis 

 ars et ingnia. Murrhinorum et crystallinorum diximus 

 gratiam : uniones, quod capite circumferuntur, gemmae 

 digitis : in omnibus denique aliis vitiis ostentatio aut 

 usus placet : in succinis deliciarum tantum conscientia. 

 Domitius Nero in ceteris vit su portentis , capillos 

 quoque conjugis suae Poppaea3 in hoc nomen adoptave- 

 rat , quodam etiam carmin succinos appellando. Et 



